કિરણબેન (નામ બદલેલ છે) જણાવે છે કે તેમના પૌત્રને શાળામાં એડમીશન બાદ સ્કોરશીપનું ફોર્મ ભર્યું ત્યારબાદ શાળાના સ્ટાફ દ્વારા તેની સાથેનું વર્તન બદલી નાખવામાં આવ્યું હતુ. આમ, સરકારની યોજનાના અમલ માટે સરકારના નિયમો જ અડચણ ઉભી કરે છે. બીજો મોટો પ્રશ્ન એ છે કે એચઆઇવી એઇડ્સ પીડીત વ્યકિતને સરકાર દ્વારા રૂપિયા 500 આર્થિક સહાય ન્યુટ્રીશયન માટે પ્રતિમાસ કરવામાં આવે છે જો કે આ મોંધવારીમાં 500 રૂપિયામાં પુરતા ન્યુટ્રીશીયનનો ડોઝ લેવો લગભગ અશક્ય છે. ત્યારે જીએસએનપી પલ્સના કો-ઓર્ડીનેટર કહે છે કે અમે આ રકમ રૂપિયા 500થી વધારીને રૂપિયા 1500 કરવાની માંગણી કરી છે. આ માટે છેલ્લાં ત્રણ વર્ષથી અમે સરકારના વિવિધ ડીપાર્ટમેન્ટમાં રજુઆત કરી છે. પણ, હજુ સુધી આ બાબતનો નિવેડો આવી શક્યો નથી. ત્યારે 1લી ડીસેમ્બરે વિશ્વ એઇડ્સ દિવસ ઉજવવાના બદલે સરકાર આ પાયાના પ્રશ્નો હલ કરવાનું વિચારે તે જરૂરી છે.